PAGE  

[image: image1.jpg]ROMANIA




Parlamentul României

Camera Deputaţilor

Comisia pentru Sănătate şi Familie         
Bucureşti,  25 mai 2022
Nr. 4c-10/197
BIROULUI PERMANENT
AL

CAMEREI DEPUTAȚILOR

Vă înaintăm, alăturat,  raportul  asupra proiectului de Lege  pentru aprobarea Ordonanţei de urgenţă a Guvernului nr.29/2022 privind stabilirea cadrului instituţional şi a măsurilor necesare pentru punerea în aplicare a Regulamentului (UE) nr.536/2014 al Parlamentului European şi al Consiliului din 16 aprilie 2014 privind studiile clinice intervenţionale cu medicamente de uz uman şi de abrogare a Directivei 2001/20/CE, precum şi pentru modificarea unor acte normative în domeniul sănătăţii trimis Comisiei pentru sănătate şi familie spre dezbatere,  în fond, cu adresa nr. PLx 218/2022  din  26 aprilie 2022.
În raport cu obiectul şi conţinutul reglementării, proiectul de lege face  parte din categoria legilor ordinare.
PREŞEDINTE,

Dr.Nelu TĂTARU                                                                 

Parlamentul României

Camera Deputaţilor

Comisia pentru Sănătate şi Familie         
Bucureşti,  25 mai 2022
Nr. 4c-10/197
RAPORT        

asupra proiectului de Lege  pentru aprobarea Ordonanţei de urgenţă a Guvernului nr.29/2022 privind stabilirea cadrului instituţional şi a măsurilor necesare pentru punerea în aplicare a Regulamentului (UE) nr.536/2014 al Parlamentului European şi al Consiliului din 16 aprilie 2014 privind studiile clinice intervenţionale cu medicamente de uz uman şi de abrogare a Directivei 2001/20/CE, precum şi pentru modificarea unor acte normative în domeniul sănătăţii
În temeiul dispoziţiilor art.95 și 117 alin.(3) din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, în procedură de urgență, cu proiectul de Lege  pentru aprobarea Ordonanţei de urgenţă a Guvernului nr.29/2022 privind stabilirea cadrului instituţional şi a măsurilor necesare pentru punerea în aplicare a Regulamentului (UE) nr.536/2014 al Parlamentului European şi al Consiliului din 16 aprilie 2014 privind studiile clinice intervenţionale cu medicamente de uz uman şi de abrogare a Directivei 2001/20/CE, precum şi pentru modificarea unor acte normative în domeniul sănătăţii trimis  cu adresa  nr. PLx 218/2022  din  26 aprilie 2022. 
Senatul, în calitate de primă Cameră sesizată , a adoptat proiectul de lege în şedinţa din 19 aprilie 2022. 
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea prezentului raport , Comisia pentru sănătate şi familie a avut în vedere :

· avizul favorabil al Consiliului Legislativ (nr.278 din 21.03.2022);
· avizul favorabil al Consiliului Economic și Social (nr.1670 din 22.03.2022);
· avizul favorabil al Comisiei juridice, de disciplină și imunități     ( nr.PLx 218/2022 din 10.05.2022);
· avizul favorabil al Comisiei pentru tehnologia informației și comunicațiilor  ( nr.4c-19/89 din 10.05.2022);
· avizul favorabil al Comisiei pentru drepturile omului, culte și problemele minorităților naționale ( nr.4c-6/901/14.10.2021 );
· avizul favorabil al Comisiei pentru știință și tehnologie ( 4c-24/56 din 10.05.2022);
· avizul favorabil al Comisiei pentru egalitatea de șanse pentru femei și bărbați ( 4c-20/181 din 4.05.2022).
Proiectul de lege are ca obiect de reglementare crearea cadrului legal necesar implementării în legislaţia naţională a prevederilor Regulamentului (UE) nr.536/2014 al Parlamentului European şi al Consiliului din 16 aprilie 2014 privind studiile clinice intervenţionale cu medicamente de uz uman şi de abrogare a Directivei 2001/20/CE, pe coordonatele alinierii legislaţiei naţionale la normele şi exigenţele europene incidente în domeniu, în contextul îndeplinirii angajamentelor ce-i revin României în calitatea sa de stat membru al Uniunii Europene.
Membrii Comisiei pentru sănătate şi familie au examinat proiectul de lege în şedinţa din 24 mai 2022. La lucrările comisiei , deputații şi-au înregistrat prezenţa conform listei de prezenţă. 
La dezbaterea proiectului de lege a participat, în calitate de invitat, domnul Aurel George Mohan, secretar de stat în Ministerul Sănătății.

 Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma finalizării dezbaterilor, membrii Comisiei pentru sănătate și familie  au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţă a Guvernului nr.29/2022 privind stabilirea cadrului instituţional şi a măsurilor necesare pentru punerea în aplicare a Regulamentului (UE) nr.536/2014 al Parlamentului European şi al Consiliului din 16 aprilie 2014 privind studiile clinice intervenţionale cu medicamente de uz uman şi de abrogare a Directivei 2001/20/CE, precum şi pentru modificarea unor acte normative în domeniul sănătăţii în forma prezentată de Senat.

                       PREŞEDINTE,                                        SECRETAR,
           Dr.Nelu TĂTARU                                 Liviu Ioan BALINT

 Șef birou, Cristina Bologan

